Isä meidän, joka olet taivaissa.
Pyhitetty olkoon sinun nimesi.
Minä kunnioitan Sinun nimeäsi, Isä.
Sinun, joka kaikki kaikessa olet -
ja jonka kautta taivas ja maa on luotu.
Jokainen liikkeeni ja jokainen eleeni, -
jokainen ilmeeni, jokainen taideteokseni, -
jonka Sinä olet lähettänyt ja aikaansaanut kauttani, -
on Sinun tekemääsi, Sinun - Pyhä Jumala.
Tulkoon sinun valtakuntasi.
Tapahtukoon sinun tahtosi, -
myös maan päällä, niin kuin taivaassa.
Minä kunnioitan Sinun tahtoasi, Isä -
ja teen vain niitä tekoja, -
vain niitä liikkeitä, joita Sinä haluat minun tekevän.
Suo Isä minulle tarkkuutta jokaiseen liikkeeseen -
ja jokaiseen tanssihetkeen, -
jotta ne täsmällisesti ilmentäisivät Sinun tahtoasi -
ja toisivat siten elämään maan päälle, -
niin kuin jokainen Jeesuksen teko toi, -
Hänen tehdessään Isän tekoja.
Anna meille tänä päivänä meidän jokapäiväinen leipämme.
Minä kunnioitan Isä, Sinun huolenpitoasi -
ja kunnioitan Sinun tahtoasi -
ja tanssin haluamasi rukouksen, -
joka vapauttaa Sinun huolenpitosi perheeni ja seurakuntani ylle.
Minä ylistän suloisilla, siunatuilla liikkeillä, -
jo saavutettua voittoa ja vapautta elatuksen huolista.
Ja anna meille meidän velkamme anteeksi, -
niin kuin mekin annamme anteeksi meidän velallisillemme.
Minä rukoilen ymmärryksellä, mutta myös hengellä.
Niin kuin henki liikuttaa vartaloani, -
rukoilen tahtosi mukaisesti, myötäillen sydämesi liikkeitä, Isä.
Minä en suostu vihaan ja anteeksiantamattomuuteen, -
vaan taivutan sydämeni Sinun puoleesi Isä.
Äläkä saata meitä kiusaukseen, vaan päästä meidät pahasta.
Sillä sinun on valtakunta ja voima ja kunnia iankaikkisesti. Aamen.
Minä vastustan perkelettä ja niin se minusta pakenee.
Minä vapautan Jumalan voiman ja Hänen suojansa, -
jokaisella liikkeellä, jonka Sinä olet sanasi mukaan lähettänyt.
En omalla voimallani, vaan Sinun armosi voimalla.
Sillä Sinun on kunnia ja hallintavalta iankaikkisesti, -
niin kuin minun lippuni julistaa Sinun kunniaksesi: -
Aamen! Ylistetty Isä!
Rakkaudella tyttäresi.
Tekstitys: Sinikka Martikkala